Id-Deċiżjoni tal-Kummissjoni
tas-27 ta’ Ġunju 2002
li temenda l-Anness II mad-Direttiva 2000/53/KE tal-Parlament Ewropew u tal-Kunsill dwar vetturi li m’ għadhomx jintużaw
(notifikata fid-dokument bin-numru C(2000(2238)
(Test b’rilevanza għaż-ŻEE)
(2002/525/KE)
Il-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2000/53/KE tal-Parlament Ewropew u tal-Kunsill tat-18 ta’ Settembru 2000 dwar vetturi li m’ għadhomx jintużaw [1], u b’mod partikolari l-Artikolu 4(2) tagħha,
Billi:
(1) Skond id-Direttiva 2000/53/KE. il-Kummissjoni hija meħtieġa li tivvaluta ċerti sustanzi tar-riskju projbiti skond l-Artikolu 4(2) ta’ din id-Direttiva
(2) Wara li wettqet l-istimi tekniċi u xjentifiċi meħtieġa, il-Kummissjoni waslet għal numru ta’ konklużjonijiet.
(3) Ċerti materjali u komponenti li jkun fihom iċ-ċomb, il-merkurju, il-kadmju jew il-kromju essavalenti għandhom jiġu eżentati jew jissoktaw jiġu eżentati mill-projbizzjoni, ġaladarba l-użu ta’ dawn is-sustanzi ta’ riskju f’dawn il-materjali u komponenti speċifiċi għadu ma jistax jiġi evitat.
(4) Uħud minn dawn l-eżenzjonijiet mill-projbizzjoni għal ċerti materjali u komponenti speċifiċi għandhom jiġu limitati fl-iskop u l-validità temporali tagħhom, sabiex tinkiseb fażi tat-tmiem bil-mod il-mod rigward is-sustanzi tar-riskju fil-vetturi, mogħi illi l-użu ta’ dawn is-sustanzi f’dawn l-applikazzjonijiet irid isir li jista’ jiġi evitat.
(5) Il-kadmju fil-batteriji tal-vetturi ta’ l-elettriku għandu jkun eżentat sal-31 ta’ Diċembru 2005 ġaladarba, minħabba x-xhieda teknika u xjentifika preżenti u l-istima ġenerali ambjentali midħula għalija, sa din id-data, ikunu disponibbli sostituti u tkun żgurata d-disponibbiltà tal-vetturi elettriċi. Is-sostituzzjoni progressiva tal-kadmju għandha, madankollu, tissokta tkun analizzata, filwaqt li titqies id-disponibbiltà tal-vetturi elettriċi, Il-Kummissjoni trid tippublika s-sejbiet tagħha u, jekk pruvata ġustifikata mir-riżultati ta’ l-analiżijiet, tista’ tipproponi estensjoni għad-data tat-tmiem għall-kadmju fil-batteriji tal-vetturi elettriċi.
(6) L-eżenzjoni mill-projbizzjoni li għandha x’taqsam maċ-ċomb għall-kisi fuq in-naħa ta’ ġewwa tat-tankijiet tal-petrol għandha titħassar, ġaladarba l-użu taċ-ċomb f’dawn il-komponenti speċifiċi diġà ma jistax jiġi evitat.
(4) Ġaladarba huwa evidenti illi t-tneħħija totali tal-metalli t-tqal huwa impossibli li jinkiseb f’ċerti ċirkostanzi, għandhom jiġu tollerati ċerti valuri tal-konċentrazzjoni taċ-ċomb, tal-merkurju, tal-kadmju jew tal-kromju essavalenti f’materjali speċifiċi, sakemm dawn is-sustanzi ta’ riskju ma jiddaħlux b’mod maħsub.
(8) Id-Direttiva 2000/53/KEE għandha għalhekk tiġi emendata kif jixraq.
(9) Il-miżuri pprovvduti f’din id-Deċiżjoni huma skond l-opinjoni tal-Kumitat stabbilit b’L-Artikolu 18 tad-Direttiva tal-Kunsill 75/442 tal-15 ta’ Lulju 1075 dwar l-iskart [2], kif l-aħħar emendata bid-Deċiżjoni tal-Kummissjoni 96/350/KE [3],
ADOTTAT DIN ID-DEĊIŻJONI:
Artikolu 1
L-Anness II mad-Direttiva 2000/53/KE huwa mibdul bit-test dikjarat fl-Anness ma’ din id-Deċiżjoni.
Artikolu 2
L-Istati Membri għandhom jiżguraw illi l-kadmju fil-batteriji għall-vetturi elettriċi ma jitqegħidx fis-suq wara l-31 ta’ Diċembru 2005.
Fil-kwadru ta’ l-istima ġenerali ambjentali diġà midħula għaliha, il-Kummissjoni għandha tissokta tanaliżża s-sostituzzjoni progressiva tal-kadmju, filwaqt li tqis il-ħtieġa li żżomm id-disponibbiltà tal-vetturi elettriċi. Il-Kummissjoni għandha tiffinalizza u tagħmel pubbliċi s-sejbiet tagħha l-iktar tard sal-31 ta’ Diċembru 2004 u tista’ tagħmel, jekk pruvata ġustifikata mir-riżultat ta’ l-analiżi, proposta sabiex testendi t-tmiem taż-żmien skond l-Artikolu 4(2)(b) tad-Direttiva 2000/53/KE.
Artikolu 3
Din id-Deċiżjoni għandha tibda tapplika mill-1 ta’ Jannar 2003.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fis-27 ta’ Ġunju 2002.